WikipediA 

Espanjan kieli 


Espanjan kieli (espanol tai castellano ) kuuluu 
romaanisiin kieliin. Se on yksi maailman neljästä 
puhutuimmasta kielestä kiinan, englannin ja hindin 
ohella ja lisäksi yksi YK:n kuudesta virallisesta 
kielestä. Espanjaa puhuu äidinkielenään arviolta noin 
470 miljoonaa ihmistä®^. Espanjan lisäksi kieltä 
puhutaan erityisesti Etelä- ja Keski-Amerikassa sekä 
Meksikossa. Myös Yhdysvalloissa on merkittävä 
espanjankielinen vähemmistö. Suomessa oli 
tilastokeskuksen mukaan vuoden 2018 lopussa 8 099 
henkilöä joiden äidinkieleksi on rekisteröity espanja.^ 

Amerikan mantereella puhuttu espanja poikkeaa 
ääntämiseltään ja sanastoltaan jonkin verran 
Euroopassa puhutusta, ja Amerikassakin eri maissa 
käytetään hieman eri sanastoa. Erot eivät kuitenkaan 
ole niin merkittäviä, etteivät espanjankieliset ihmiset 
esimerkiksi Espanjasta ja Chilestä ymmärtäisi toisiaan. 
Lisäksi kaikissa maissa, sekä Euroopassa että 
Amerikoissa, oikeinkirjoitus ja sanojen taivutus on 
yhtenäinen, toisin kuin esimerkiksi portugalin tai 
englannin kielissä. Espanjan sukulaiskieliä ovat muun 
muassa portugali, katalaani, galego sekä italia ja näiden 
kielten puhujat pystyvät omaa kieltä puhumalla 
ymmärtämään toisiaan ainakin jonkin verran, tosin 
keskinäiseen ymmärrettävyyteen vaikuttaa 

merkittävästi murre-erot. 

Espanjan kieli 



□ Virallinen kieli 
| | Vähemmistökieli 


Oma nimi espanol (castellano) 

Muu nimi kastilla 


Tiedot 


Alue 


Virallinen 

kieli 


Puhujia 

Sija 

Kirjaimisto 


Afrikka (Päiväntasaajan Guinea) 
Espanja 

Etelä-Amer ikka (paitsi Brasilia, 
Guyana , Surina me) 
Keski -Amerikka 

Espanja 
Kolumbia 
Ecuador 
Meksiko 
El Salvador 
Venezuela 
Chile 
Peru 

Guatemala 
Costa Rica 
Filippiinit 
Panama 
Kuuba 
Paraguay 
Bolivia 

Dominikaaninen tasavalta 
Nicaragua 
Argentiina 

Uruguay 
Honduras 
Puerto Rico 

Päiväntasaajan Guinea 

Euroopan unioni 
Yhdistyneet kansakunnat 

470 000 000 (äidinkielenään) 
2-3 

latinalainen 











































Kirjallisuus 

Espanjalaisia kirjailijoita 
Latinalaisen Amerikan kirjailijoita 

Lähteet 

Aiheesta muualla 


Kielenhuolto Asociaciön de Academias de la 
Lengua Espanola ^(Real Academia 
Espanola ja 21 muuta alueellista 
kielenhuoltoviranomaista) 

Kielitieteellinen luokitus 

Kielikunta indoeurooppalaiset kielet 

Kieliryhmä itaaliset kielet 

romaaniset kielet 
iberoromaaniset kielet 

Kielikoodit 

ISO 639-1 es 

Luokittelu 


Genealogisen eli kielen alkuperään 

perustuvan 

luokittelun mukaan espanjan kieli kuuluu 

ISO 639-2 spa 

indoeurooppalaiseen kielikuntaan. Siinä espanja kuuluu 

ISO 639-3 spa (http://www-01.sil.org/iso639- 

romaanisten kielten pääryhmään, johon kuuluvat muun 
muassa ranska ja italia. Espanjan lähimpiä sukukieliä 

3/documentation.asp?id=spa) 

Ohje 


paljon enemmän kirjoitettuna kuin puhuttuna ja romaanisista kielistä espanjalle kaukaisinta sukua on 
romania. 


Sanajärjestystypologia jakaa kielet sen mukaan, missä järjestyksessä subjekti, objekti ja verbi ovat 
neutraalissa väitelauseessa. Espanja kuuluu SVO-kieliin, mikä näkyy esimerkiksi lauseessa Mi hijo practica 
la nataciön ( suom. Poikani harrastaa uintia). 


Levinneisyys 


Espanja on virallinen kieli seuraavissa valtioissa: 


Argentiina 

■ 

Espanja 

■ 

Panama 

Bolivia 

■ 

Guatemala 

■ 

Paraguay 

Chile 

■ 

Honduras 

■ 

Peru 

Costa Rica 

■ 

Kolumbia 

■ 

Päiväntasaajan 

Dominikaaninen 

■ 

Kuuba 


Guinea 

tasavalta 

■ 

Meksiko 

■ 

Uruguay 

Ecuador 

El Salvador 

■ 

Nicaragua 

■ 

Venezuela 


Espanjan kielen nimet 


Espanjan kieli ( espahol ) tunnetaan myös nimellä kastilian kieli ( castellano ). Nimi viittaa Kastilian 
alueeseen, josta kieli on alun perin lähtöisin. Se, kumpaa nimeä kielestä käytetään, riippuu muun muassa 
asiayhteydestä, puhujasta ja paikallisista tottumuksista. Espanjalaiset käyttävät kastilia-nimeä erityisesti 
silloin, kun kieli rinnastetaan muihin Espanjan alueella puhuttaviin kieliin, joita ovat muun muassa 
katalaani, galego ja baski. Sen sijaan verrattaessa kieltä muiden maiden kansalliskieliin (esimerkiksi 
englantiin, ranskaan tai suomeen) on tavallisempaa nimittää sitä espanjaksi. Alueellisten kielten puhujat 
käyttävät kuitenkin lähes aina maan valtakielestä kastilia-nimeä (katalaaniksi castellä, galegoksi casteldn, 
baskiksi gaztelania). 






Latinalaisessa Amerikassa käytäntö vaihtelee maasta toiseen. 
Castellano on yleisempi nimitys kielelle muun muassa 
Argentiinassa, Perussa, Boliviassa ja Venezuelassa, kun taas 
espanol on yleisempi Meksikossa ja Kolumbiassa. Chilessä 
molempia nimiä käytetään paljon, tiedotusvälineissä 
esimerkiksi puhutaan espanjan kielestä ja kouluissa opetetaan 
kastiliaa. 

Kirjaimet ja äänteet 


Espanjan kieli on varsin foneettinen, eli ääntämisen ja 
kirjoittamisen välillä on melko yksikäsitteinen suhde. 

Kirjoitukseen käytetään latinalaisia kirjaimia. Aakkoset ovat:^ 

a, b, c, d, e, f, g, h, i, j, k, I, m, n, n, o, p, q, r, s, 
t, u, v, w, x, y, z 

Digrafeja ch ja 11 pidettiin aiemmin omina aakkosinaan, mutta 
ne poistettiin aakkostosta Real Academia Espanolan ja 
Asociaciön de Academias de la Lengua Espanolan Ortografia 
de la lengua espanola -oikeinkirjoitusoppaan vuoden 2010 
painoksessa Jäi 

Espanjan oikeinkirjoituksen erikoisuus on, että kysymys - ja 
huutomerkit kirjoitetaan myös lauseen alkuun, mutta 
ylösalaisin. P^ 


Vokaalit 

Vokaalit ääntyvät suunnilleen samoin kuin suomen kielessä. 

a, o ja e ovat vahvoja vokaaleja ja i ja u heikkoja. Vahva ja 
heikko vokaali tai kaksi heikkoa vokaalia muodostavat 
diftongin, ts. kuuluvat samaan tavuun. Jos vokaaliyhtymässä on 
painomerkki, ne kuuluvat eri tavuihin: 


Ma-ri-a 


Kirjainyhdistelmissä gue, gui, que ja qui "u" ei äänny. Jos se 
äännetään, se kirjoitetaan treemalla: 

pinguino, nicaraguense 

Konsonantit 

■ b ja v äännetään samalla tavoin: [b] sanan alussa ja 
m:n ja n:n jälkeen. Muutoin heikkona [(3]:nä (lähes 
sama kuin suomen v). Bilbao [bil 1 |3ao], Cördoba 
[' koröo(3a], Habana [a 1 [lana] 



I Uso maycritario de 
Cs&tellanö 
Ujo mtycritsrle tie 
Espariöl 


Espanjan levinneisyys. Punaisella 
merkityillä alueilla kielestä käytetään 
nimitystä "kastilia", sinisellä "espanja". 



Espanjan murrealueet. 



Espanjan kielen osaaminen EU-maissa 


















■ c äännetään kuten suomen [k] konsonanttien sekä 
vokaalien a, o ja u edellä. e:n ja i:n edellä [ 0 ] (kuten 
englannin fhing). Latinalaisessa Amerikassa ja 
Andalusiassa c ääntyy tällöin kuitenkin [s] (ceceo). 

Cuba [' ku(3a], Ceuta [ 1 0euta]. Digrafi ch vastaa 
suomen /ts/:ää ([t^]). Chile [' tjile] 

■ d sanan alussa tauon jälkeen ja l:n ja n:n jälkeen [d], 
muutoin heikko [9]. Sanan lopussa usein lähes 
äänetön. Salvador [saipa' öor] 

■ f kuten suomen [f]. 

■ g kuten suomen [g] sanan alussa tauon jälkeen ja n:n 
jälkeen. Muutoin heikko [y]. e:n ja i:n edellä voimakas 
[x] (ach-äänne, saksan achtung). Yhdistelmissä gue 
ja gui u ei äänny (vrt. q). Granada [gra 1 na9a], 

Guernica [ger ' nika], Zaragoza [0ara 1 yo0a], Gerona 
[xe 1 r ona] 

■ h yleisesti ei äänny. Sananalkuinen hu+vokaali vastaa englannin ^-äännettä ( huevo 
(kananmuna) [' wePo]). 

■ j [x] (voimakas ach-äänne), kuten g e:n ja i:n edellä. Jaen [xa ' en] 

■ k kuten suomen [k], esiintyy vain lainasanoissa kuten kilo. 

■ I kuten suomen [1]. Lima [' lima]. Esiintyy myös digrafissa II, joka oli alun perin liudentunut I, 

[Ä]. Lleida [' Äei9a]. Ääntyy nykyään tällä tavoin lähinnä Pohjois-Espanjassa. Amerikassa ja 
suuressa osassa Espanjaa [j] (yefsmo), osassa espanjankielistä Amerikkaa (muun muassa 
Argentiinassa) soinnillinen z:n tapainen suhuäänne [ 3 ]. 

■ m kuten suomen [m]. Madrid [ma9 ' ri(9)] 

■ n kuten suomen [n], n muuttuu kuitenkin m:ksi b:n, v:n ja p:n edellä. Navarra [na ' para] 

■ h liudentunut n [p], kuten savon murteen 'vnänj'. Cataluna [kata 1 lupa] 

■ p kuten suomessa Perez [' pere0] 

■ q [k], esiintyy vain kirjainyhdistelmissä que ja qui, joissa u ei äänny Quito [' kito]. 

■ r voimakas [r] (vrt. suomen perrkele) sanan alussa, l:n ja n:n jäljessä ja silloin kun on kirjoitettu 
’rr'. Muutoin heikko yksitäryinen [r], Roma [' roma] 

■ s kuten suomen [s]. S:n ääntäminen c:n tapaan [0]:na eräissä murteissa tunnetaan nimellä 
ceceo. Salamanca [sala 1 magka] 

■ t kuten suomen [t]. Toledo [to 1 le9o] 

■ v ääntyy samoin kuin b. Valencia [ba ' len0ia]. Kahden vokaalin välissä ääntyy frikatiivina [p] 
Cava ['kaPa]. 

■ w esiintyy vain lainasanoissa (esim. wagon [vaunu]). Ääntyy [v]. 

■ x vokaalien välissä [ks], konsonantin edellä joko [ks] tai [s]. Keskiaikaisessa espanjassa kirjain 
merkitsi suhu-s:ää ([/]), josta kehittyi 1600-luvulla voimakas h ([x]). Tästä ovat jäänteenä 
nykyäänkin esimerkiksi erisnimet Mexico, Texas ja Oaxaca, joissa lausutaan oikeinkirjoituksen 
vastaisesti [x]: [' mexiko], [ 1 texas] ja [oa 1 xaka] J 7 ^ 

■ y hieman voimakkaampi suomen [j] (Espanjassa ja suuressa osassa Amerikkaa; kuitenkin 
soinnillinen suhuäänne samoilla alueilla kuin II) mutta sana 'y' (ja) ääntyy [i] kahden 
konsonantin välissä. Vizcaya [bi0 ' kaja]. 

■ z kuten c e:n ja i:n edellä [0]. Zaragoza [0ara ' yo0a]. Ääntyy Latinalaisessa Amerikassa s. 



Espanjankielinen varoituskyltti 
Kaliforniassa. 

















Espanjan äänteistä suomen kielelle vieraita ovat ch, [0], [8], [y], [x], [Ä], [p] sekä myös molemmat r- 
äänteet, joiden väliin suomalainen r asettuu. Vastoin tunnettua legendaa c:n ja z:n ääntäminen välivokaalin 
edellä [0]:na ei ole peräisin s-vikaiselta kuninkaalta, vaan luonnollisen rahvaanlatinan frikatiiviääntämyksen 
kehityksen tulos; keskiajan iberoromaanisessa kantakielessä oli kuusi frikatiiviäännettä, joista kolme (f, x ja 
0) on säilynyt nykypäivään. Affrikaattoja on yksi, tj, ja sibilantteja yksi, s. Rahvaanlatinassa vaikuttaneen 
betasismin tuloksena b ja v ääntyvät espanjassa samalla tavalla. 

S ei espanjan ja portugalin kielissä voi aloittaa sanaa eikä tavua, jos sitä seuraa konsonantti. Tällöin sen 
eteen asetetaan E: Estocolmo (Tukholma)., ei Stocolmo. 

Paino on viimeistä edellisellä tavulla, jos sana päättyy vokaaliin, n:ään tai s:ään. Muihin konsonantteihin 
päättyvällä sanalla paino on viimeisellä tavulla. Huomaa myös, että ’y’ lasketaan konsonantteihin ja vahvat 
vokaalit a, e ja o eivät muodosta diftongia ja kuuluvat eri tavuihin. Jos sanapaino ei noudata näitä sääntöjä, 
se merkitään oikeinkirjoituksessa painomerkillä. 

Intonaatio on nouseva sellaisessa kysymyslauseessa, jossa ei ole kysymyssanaa. Muulloin lausemelodia on 
laskeva. 

Kielioppi 


Adjektiivit 

Useimmat espanjan adjektiivit taipuvat pääsanansa mukaan suvussa ja luvussa. Adjektiivin paikka on 
tavallisesti pääsanansa jäljessä. Tietyt adjektiivit vaihtavat merkitystä sen mukaan, sijoitetaanko ne 
pääsanansa edelle vai jälkeen. Jos adjektiivi on pääsanansa edellä, se voi myös kertoa pääsanastaan jotakin 
kontekstiin liittyvää olennaista, korostettua tietoa. Adjektiivin komparatiivi muodostetaan adjektiivia ennen 
tulevalla 'mäs'-sanalla ja superlatiivi määräisellä artikkelilla ja 'mäs'-sanalla. Samaten voidaan muodostaa 
vähentävä komparatiivi 'menos'-sanalla. 

Suurin osa espanjan adjektiiveista on o- (maskuliini) tai a- (feminiini) päätteisiä. Tällöin ne yleensä taipuvat 
pääsanansa mukaan suvussa ja luvussa, esimerkiksi un/el goto amarillo (keltainen moskissa) ja una/la gata 
amarilla (keltainen naaraskissa). Poikkeuksiakin on, kuten violeta (violetti), naranja (oranssi) ja rosa 
(vaaleanpunainen), jotka eivät taivu. Useimmat adjektiivit taipuvat myös sanojan mukaan, esimerkiksi lause 
olen sairas on naisen sanomana estoy enferma ja miehen sanomana estoy enfermo. 

E- ja konsonanttipäätteiset adjektiivit eivät yleensä taivu suvussa ja monikossa ne päättyvät -es. Tällaisia 
adjektiiveja ovat esimerkiksi vihreä ( verde , verdes), harmaa ( gris , grises), ruskea ( marron , marrönes), 
helppo ( facil , faciles) ja vaikea ( dificil , dificiles). Joistakin konsonanttipäätteisistä adjektiiveista on tosin 
olemassa feminiinimuoto, joka saadaan lisäämällä adjektiivin loppuun a (esim. espanjalainen = espanol, 
espanoles, espanola, espanolas). Jos adjektiivi päättyy z-kirjaimeen, monikossa z vaihtuu c-kirjaimeksi 
(esim. onnellinen = feliz, felices). 

Adjektiivia voidaan korostaa absoluuttisella superlatiivilla, joka on mahdollista muodostaa kolmella eri 
tavalla: adverbilla 'muy': muy bueno, 'oikein hyvä'; päätteillä '-isimo' ja '-isima' (tai harvoissa 
poikkeustapauksissa -errimo/-errima): guapa ->• guapisima, 'oikein nätti'; sekä etuliitteillä kuten 'super-', 
'ultra-' tai 'requete-': frio -*• superfrio, 'oikein kylmä'. 

Adjektiivista muodostetun adverbin pääte on -mente: normal ->■ normalmente, 'normaalisti'. 


Substantiivit 




Substantiiveilla on kaksi sukua, feminiini ja maskuliini. Näitä 
vastaavat artikkelit una ja un epämääräisessä ja la ja el 
määräisessä muodossa. Substantiivin monikon tunnus on -s, 
konsonantin ja painollisen a-, i- tai u-vokaalin jälkeen -es. 
Määräisen artikkelin monikkomuodot ovat las ja los. 
Substantiiveilla on yksi sijamuoto: nominatiivi; muut 
sijamuodot ilmaistaan prepositioin ja artikkelein. 



Pääsääntö on, että kaikki -a, -ciön ja -dad-päätteiset sanat ovat 
feminiinisukuisia ja o-päätteiset maskuliinisukuisia. On 
kuitenkin tärkeitä poikkeuksia, kuten kreikkalaisperäiset -ma- 
loppuiset sanat, jotka ovat maskuliineja: el programa, el 
problema, el tema. On myös harvoja poikkeuksia, joissa o- 
päätteinen sana on feminiini: la mano, la radio, la foto, la moto. 
Nämä sanat ovat pääasiassa lyhentymiä feminiinisukuisista 
sanoista (radiodifusiön, fotografia, motocicleta). 

Joihinkin substantiiveihin, jotka sekä alkavat että päättyvät a- 
kirjaimella, käytetään yksikössä foneettisista syistä 
maskuliinista e/-artikkelia, vaikka sanat sinänsä ovat 
feminiinisiä. Tällaisia ovat esimerkiksi el agua (vesi) ja el alma 
(sielu). Tällaisia sanoja koskeva adjektiivi tulee kuitenkin 
feminiinisenä, esim. kylmä vesi = el agua fria. Samoin 
monikossa käytetään feminiinistä artikkelia (vedet = las 
aguas).^ 

Verbit 

Espanjan kielen verbit taipuvat kuudessa persoonassa. Verbeillä 
on kaksi päämodusta eli tapaluokkaa, indikatiivi ( indicativo ) ja 
subjunktiivi ( subjuntivo ). Useimmissa kieliopeissa konditionaali 
(condicional) sisällytetään indikatiiviin, kun taas jotkut pitävät 
sitä erillisenä tapaluokkana. Näiden lisäksi erilliseksi 
modukseksi on katsottava imperatiivi ( imperativo ) eli 
käskymuoto, jolla tosin on omat muodot vain toisissa 
persoonissa (muissa persoonissa ja kaikissa kielteisissä 
käskylauseissa käytetään subjunktiivimuotoja). 


.4 

eorri 

$ 

corro 

4 

correrä 

.4 

corriste 

V 

corres 

4 

correräs 

eorriö 

°-f 

corre 

$ 

correrä 

corrimos 

* 

corremos 

4f 

correremos 

corrisieis 

m 

correis 

4f 

correreis 

.4f 

corrieron 

% 

corren 

correrän 


Verbi 'correr', 'juosta' taivutettuna 
kolmessa persoonassa yksikössä ja 
monikossa ja yksinkertaisessa 
perfektissä, preesensissä ja futuurissa 
(aikamuodot vasemmalta oikealle) 


Indikatiivissa espanjan verbit taipuvat kahdeksassa aikamuodossa, jotka ovat: 


1 . preesens {presente ) 

2 . imperfekti {preterito imperfecto ) 

3. yksinkertainen perfekti (preteritj) {preterito indefinido) 

4. yhdistetty perfekti {preterito perfecto compuesto ) 

5. pluskvamperfekti {preterito pluscuamperfecto) 

6 . 2. pluskvamperfekti {preterito anterior) 

7. futuuri {tuturo) 

8 . yhdistetty futuuri {futuro compuesto) 












Subjunktiivilla on neljä aikamuotoa: preesens (presente de subjuntivo), imperfekti (preterito imperfecto de 
subjuntivo), perfekti (preterito perfecto de subjuntivo ) ja pluskvamperfekti (preterito pluscuamperfecto de 
subjuntivo). Arkaistinen subjunktiivin futuuri (futuro de subjuntivo) esiintyy nykyisin vain lakikielessä ja 
eräissä vakiintuneissa fraaseissa. 

Erikoisuutena espanjassa on kolme olla-verbiä: 

■ Ser on lähimpänä tavallista olla -verbiä ja sitä käytetään pysyvään olemiseen viittaamisessa 

■ Estar viittaa tilapäiseen olemiseen 

■ Haber -verbiä käytetään liittoaikamuotojen taipuvana verbinä sekä objektista itsenäisenä 
verbinä (vastaavalla tavalla kuin Englannin kielessä "there is [something]", "there are 
[something]"). Haber -verbin yksikön kolmannella persoonalla on kaksi muoto (ha, hay) 
riippuen siitä, käytetäänkö sitä liittoaikamuodossa vai objektista itsenäisenä olla-verbinä. 


Kielinäyte 


»Todos los seres humanos nacen libres e iguales en dignidad y derechos y, dotados como estän de razön y 
conciencia, deben comportarse fraternalmente los unos con los otros.» 

Suomeksi: 

»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja 
omatunto, ja heidän on toimittava toisiaan kohtaan veljeyden hengessä.» 

(YK:n ihmisoikeuksien yleismaailmallisen julistuksen 1. artikla) 

Kirjallisuus 


Espanjalaisia kirjailijoita 

■ Miguel de Cervantes 

■ Joxemari Iturralde 

■ Federico Garcia Lorca 

■ Antonio Munoz Molina 

■ Manuel Väzquez Montalbän 

■ Arturo Perez-Reverte 

■ Pablo Tusset 

Latinalaisen Amerikan kirjailijoita 

■ Miguel Ängel Asturias 

■ Mario Benedetti 

■ Jorge Luis Borges 

■ Carlos Fuentes 

■ Gabriel Garcia Märquez 

■ Pablo Neruda 

■ Octavio Paz 

■ Ernesto Säbato 

■ Mario Vargas Llosa 

Espanjankielinen kirja vuodelta 1791. 

p://www.rae.es/rae/gestores/gespub000018.nsf/%28voAnexos%29/arch8100821B76809110Cl 

2571B80038BA4A/$File/CuestionesparaelFAQdeconsultas.htm#novOrtol) Real Academia 
Espanola. Viitattu 22.8.2012. (espanjaksi) 

6 . https://yle.fi/aihe/artikkeli/2012/06/14/sanastoa-ja-fraaseja-64 

7. x (http://buscon.rae.es/dpdl/SrvltGUIBusDPD?lema=x) Real Academia Espanola. Viitattu 
4.2.2019. (espanjaksi) 

8 . Diccionario panhispänico de dudas (http://www.rae.es/recursos/diccionarios/dpd) www.rae.es. 
Viitattu 4.2.2019. (espanjaksi) 

9. Gerald Erichsen: Why ‘El Agua’ Is Correct and Not ‘La Agua’ (https://www.thoughtco.com/subst 
ituting-el-for-la-3079094) ThoughtCo. Viitattu 16.1.2020. (englanniksi) 

LO. Yhdistyneiden kansakuntien ihmisoikeusvaltuutetun toimisto (https://www.ohchr.org/EN/UDHR/ 

Pages/Language.aspx?LanglD=spn) 


Aiheesta muualla 


■ & Kuvia tai muita tiedostoja aiheesta Espanjan kieli VVikimedia Commonsissa 

■ YLE Oppiminen/Kielet: Espanja (http://yle.fi/aihe/artikkeli/2015/12/15/espanja) 

Romaaniset kielet 

aragonia | aromania | arpitaani | asturia | dalmaatti | emilia | espanja | friuli | galicia | istriot | istro-romania | italia | 
katalaani (valencia) | korsika| ladini | ladino | liguuri (monegassi) | lombardi | mirandeesi | napoli | oksitaani 
(provensaali) | picardi | piemonte | portugali | ranska | retoromaani | romania (moldova) | sardi | Sisilia | taranto | 
valloni I Venetsia 


Euroopan unionin viralliset kielet 

bulgaria • englanti • espanja • hollanti • iiri • italia • kreikka • kroatia • latvia • liettua • malta • portugali • 
puola • ranska • romania • ruotsi • saksa • slovakki • sloveeni • suomi • tanska • tsekki • unkari • viro 



Noudettu kohteesta "https://fi.wikipedia.Org/w/index. php?title=Espanjan_kieli&oldid=18949664” 


Sivua on viimeksi muutettu 26. toukokuuta 2020 kello 19.17. 

